पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 महामारी के दौरान आमजन को उपयुक्त एवं समुचित चिकित्सा सुविधाएं मुहैया कराने के उद्देश्य से राज्य विधिक सेवा प्राधिकरण की ओर से स्थापित हैल्पलाइन के सुचारू संचालन के लिए जिला विधिक सेवा प्राधिकरण के पैरा लीगल वाॅलेंटियर्स की वर्चुअल बैठक का आयोजन किया गया।कार्यक्रम की अध्यक्षता न्यायाधिपति राज्य विधिक सेवा प्राधिकरण के कार्यकारी अध्यक्ष संगीत लोढ़ा ने की। न्यायाधिपति लोढ़ा ने प्रतिभागियों से कहा कि चिकित्सकीय सुविधा हासिल करना हर नागरिक का संवैधानिक अधिकार है और कल्याणकारी राज्य का यह दायित्व है कि वह हर नागरिक को उचित चिकित्सकीय सुविधाएं उपलब्ध करवाए। वर्तमान में कोविड महामारी के चलते वांछित चिकित्सकीय सुविधाओं की कमी है व आम व्यक्ति इलाज के लिए भटक रहा है। हालांकि राज्य सरकार की ओर से इस दिशा में यथासंभव प्रयास किए जा रहे हैं। इसके बावजूद आमजन की परेशानी खत्म नहीं हो रही है।
आमजन की परेशानी दूर करने के लिए ही प्रदेश के हर जिले में हैल्पलाइन सर्विस शुरू की गई है। संबंधित चिकित्सा विभाग या अधिकारी योग्य व्यक्ति को चिकित्सा सहायता या अन्य किसी तरह की वांछित सहायता नियमानुसार उपलब्ध नहीं करवा रहे हैं तो इसकी रिपोर्ट रालसा मुख्यालय को एवं राज्य सरकार के उच्च अधिकारियों को दें। बैठक में जिला विधिक सेवा प्राधिकरण के सचिव अल्का गुप्ता, जिले के पैरा लीगल वाॅलेंटियर व प्रदेशभर के करीब 500 पैरालीगल वाॅलेंटियर ने भाग लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn